***Suvestinė redakcija nuo 2023-01-01***

*Sprendimas paskelbtas: TAR 2022-01-31, i. k. 2022-01521*



**KAUNO RAJONO SAVIVALDYBĖS TARYBA**

**1 POSĖDIS**

**SPRENDIMAS**

**DĖL KAUNO RAJONO SAVIVALDYBĖS NEVYRIAUSYBINIŲ ORGANIZACIJŲ, VEIKIANČIŲ SOCIALINĖJE SRITYJE, FINANSAVIMO TVARKOS APRAŠO PATVIRTINIMO**

2022 m. sausio 27 d. Nr. TS-40

Kaunas

Vadovaudamasi Lietuvos Respublikos vietos savivaldos įstatymo 6 straipsnio 12 ir 14 punktais, 16 straipsnio 4 dalimi, Kauno rajono savivaldybės taryba nusprendžia:

Patvirtinti Kauno rajono savivaldybės nevyriausybinių organizacijų, veikiančių socialinėje srityje, finansavimo tvarkos aprašą (pridedama).

Savivaldybės meras Valerijus Makūnas

PATVIRTINTA

Kauno rajono savivaldybės tarybos

2022 m. sausio 27 d. sprendimu Nr. TS-40

**KAUNO RAJONO SAVIVALDYBĖS NEVYRIAUSYBINIŲ ORGANIZACIJŲ, VEIKIANČIŲ SOCIALINĖJE SRITYJE, FINANSAVIMO TVARKOS APRAŠAS**

**I SKYRIUS**

**BENDROJI DALIS**

1. Kauno rajono savivaldybės (toliau – Savivaldybė) nevyriausybinių organizacijų, veikiančių socialinėje srityje, finansavimo tvarkos aprašas (toliau – Aprašas) reglamentuoja nevyriausybinių organizacijų, veikiančių socialinėje srityje, paraiškos teikimo, vertinimo, atrankos, finansavimo ir kontrolės tvarką.

2. Finansavimo tikslas – užtikrinti socialinių paslaugų prieinamumą Kauno rajono gyventojams.

3. Pareiškėjais gali būti asociacijos, viešosios įstaigos (išskyrus viešąsias įstaigas, kurių savininkė yra valstybės arba savivaldybės institucija), labdaros ir paramos fondai, religinės bendruomenės ir bendrijos (toliau – organizacija), kurių steigimo dokumentuose veiklos sritis yra vaikų dienos priežiūros veikla, nesusijusi su apgyvendinimu socialinio darbo su pagyvenusiais ir neįgaliais asmenimis veikla ar nesusijusi su apgyvendinimo socialinio darbo veikla ir pan., teikiančios paslaugas Kauno rajone deklaruotiems ir gyvenantiems asmenims arba užsieniečiams, kuriems teisės aktų nustatyta tvarka suteikta laikinoji apsauga Lietuvos Respublikoje ir jie gyvena Kauno rajono savivaldybėje (toliau – užsieniečiai).

*Punkto pakeitimai:*

*Nr.* [*TS-109*](https://www.e-tar.lt/portal/legalAct.html?documentId=375b5470ac3111ec8d9390588bf2de65)*, 2022-03-24, paskelbta TAR 2022-03-25, i. k. 2022-05853*

4. Finansavimas organizacijai teikiamas iš Savivaldybės biudžeto Socialinės paramos įgyvendinimo programos lėšų. Finansavimas organizacijai skiriamas atsižvelgiant į Savivaldybės einamųjų metų finansines galimybes ir paslaugų poreikį.

5. Didžiausia organizacijai galima skirti suma yra 20 000 Eur (dvidešimt tūkstančių eurų). Dėl finansavimo organizacija gali kreiptis kartą per kalendorinius metus.

6. Paraiškos priimamos ir nagrinėjamos nuo kvietimo teikti paraišką nevyriausybinių organizacijų, veikiančių socialinėje srityje, finansavimui gauti paskelbimo datos iki tol, kol yra likę biudžetiniais metais numatytų lėšų, bet ne ilgiau nei iki einamųjų metų spalio 31 d. Finansuojamų veiklų įgyvendinimo laikotarpis: pradžia – Sutarties pasirašymo diena, pabaiga – einamųjų metų gruodžio 31 d.

*Punkto pakeitimai:*

*Nr.* [*TS-371*](https://www.e-tar.lt/portal/legalAct.html?documentId=de0fa3006f1011edbc04912defe897d1)*, 2022-11-24, paskelbta TAR 2022-11-28, i. k. 2022-24042*

7. Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos nevyriausybinių organizacijų plėtros įstatyme, Lietuvos Respublikos socialinių paslaugų įstatyme ir kituose teisės aktuose.

**II SKYRIUS**

**NAUDOS GAVĖJAI IR FINANSUOJAMOS VEIKLOS**

8. Veiklos tikslinė gavėjų grupė – tiesioginiai naudos gavėjai – Kauno rajone deklaruoti ir gyvenantys asmenys arba užsieniečiai:

8.1. neįgalieji ir jų šeimos nariai;

8.2. senyvo amžiaus asmenys ir jų šeimos;

8.3. vaikai ir jų šeimos nariai, patiriantys socialinę riziką;

8.4. asmenys, patiriantys socialinę riziką;

8.5. krizinėje situacijoje (skyrybos, darbo praradimas, smurtas artimoje aplinkoje, artimojo netektis ir kt.) esančios šeimos ir vieniši asmenys.

*Punkto pakeitimai:*

*Nr.* [*TS-109*](https://www.e-tar.lt/portal/legalAct.html?documentId=375b5470ac3111ec8d9390588bf2de65)*, 2022-03-24, paskelbta TAR 2022-03-25, i. k. 2022-05853*

9. Veikloje turi dalyvauti ne mažiau kaip 10 nuolatinių naudos gavėjų, išskyrus atvejus, kai veikla organizuojama užsieniečiams.

*Punkto pakeitimai:*

*Nr.* [*TS-109*](https://www.e-tar.lt/portal/legalAct.html?documentId=375b5470ac3111ec8d9390588bf2de65)*, 2022-03-24, paskelbta TAR 2022-03-25, i. k. 2022-05853*

10. Finansuojama organizacijų veikla, kuri yra orientuota į:

10.1. socialinių paslaugų, kurios išvardytos Lietuvos Respublikos socialinės apsaugos ir darbo ministerijos įsakymu patvirtintame Socialinių paslaugų kataloge, teikimą ir plėtrą;

10.2. *Neteko galios nuo 2023-01-01*

*Papunkčio naikinimas:*

*Nr.* [*TS-371*](https://www.e-tar.lt/portal/legalAct.html?documentId=de0fa3006f1011edbc04912defe897d1)*, 2022-11-24, paskelbta TAR 2022-11-28, i. k. 2022-24042*

10.3. socialiai pažeidžiamų grupių integraciją į visuomenę.

11. Tinkamos finansuoti išlaidos:

11.1. darbuotojų darbo užmokesčiui, įskaitant socialinio draudimo įmokas ir įmokas į Garantinį fondą;

11.2. autoriniams atlyginimams (pagal autorines sutartis) ir atlygiui už suteiktas paslaugas (pagal atlygintinų paslaugų sutartis), kai autorinius atlyginimus gaunantys asmenys ir paslaugų teikėjai nėra paraišką teikiančios organizacijos darbuotojai;

11.3. užmokesčiui už buhalterinės apskaitos paslaugas pagal paslaugų teikimo sutartį, jei paslaugos perkamos iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens;

11.4. trumpalaikiam turtui įsigyti (įranga, priemonės, prekės ir reikmenys);

11.5. ilgalaikiam materialiajam turtui įsigyti (ilgalaikiam materialiajam turtui, kaip jis apibrėžtas Lietuvos Respublikos pridėtinės vertės mokesčio įstatyme ir kaip jo vertės nustatymas reglamentuotas Lietuvos Respublikos Vyriausybės 2009 m. birželio 10 d. nutarime Nr. 564 „Dėl minimalios ilgalaikio materialiojo turto vertės nustatymo ir Ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams sąrašo patvirtinimo“);

11.6. patalpų, skirtų veikloms vykdyti, eksploatavimo išlaidoms (šildymui, elektros energijai, vandentiekiui ir kanalizacijai, kitai patalpų priežiūrai) apmokėti;

11.7. patalpų, skirtų veikloms vykdyti, nuomai ir paprastojo remonto darbams;

11.8. transporto išlaidoms (pavėžėjimo paslaugai pirkti, degalams, viešojo transporto bilietams, transporto priemonių eksploatavimui, draudimui, remontui ir kt.) apmokėti;

11.9. išlaidos, patirtos teikiant socialines paslaugas užsieniečiams**;**

*Papildyta papunkčiu:*

*Nr.* [*TS-109*](https://www.e-tar.lt/portal/legalAct.html?documentId=375b5470ac3111ec8d9390588bf2de65)*, 2022-03-24, paskelbta TAR 2022-03-25, i. k. 2022-05853*

11.10. banko ar kitų kredito įstaigų mokesčiams apmokėti.

*Papildyta papunkčiu:*

*Nr.* [*TS-371*](https://www.e-tar.lt/portal/legalAct.html?documentId=de0fa3006f1011edbc04912defe897d1)*, 2022-11-24, paskelbta TAR 2022-11-28, i. k. 2022-24042*

12. Netinkamos finansuoti išlaidos:

12.1. dengiamos iš kitų nacionalinių, Europos Sąjungos ar kitų paramos lėšų ir dubliuojančios gautas išlaidas;

12.2. neužregistruotos organizacijos apskaitoje ir nepagrįstos išlaidų apmokėjimą pagrindžiančiais ar įrodančiais dokumentais arba jų kopijomis;

12.3. reprezentacinės išlaidos;

12.4. tarptautinių kelionių išlaidoms apmokėti;

12.5. žemės, nekilnojamojo turto pirkimo išlaidos;

12.6. už suteiktas paskolas bankui (kredito įstaigai) mokamos palūkanos;

12.7. išperkamosios nuomos išlaidos;

12.8. baudos, finansinės nuobaudos ir bylinėjimosi išlaidos, delspinigiai;

12.9. paslaugų, teikiamų už Lietuvos Respublikos teritorijos ribų, išlaidos;

12.10. užsienio svečių dalyvavimo (kelionės, maitinimo, apgyvendinimo ir kt.) teikiant paslaugas išlaidos;

12.11. maistpinigiai, tiesiogiai mokami asmenims;

12.12. išmokos, pašalpos;

12.13. išlaidos licencijuotoms asmens sveikatos priežiūros paslaugoms (masažams, kineziterapijai ir kt.) įsigyti;

12.14. nėra susijusios su organizacijos vykdoma veikla.

13. Tinkamos finansuoti organizacijos vykdymo išlaidos tiesiogiai susijusios su jos veikla, numatyta organizacijos steigimo dokumentuose – realios, išlaidų pobūdžiu ir kiekiu bei patiriamos įgyvendinimo metu ir suplanuotos, atsižvelgiant į vidutines rinkos kainas.

14. Visos reikalingos prekės, darbai ir paslaugos privalo būti perkamos vadovaujantis Lietuvos Respublikos viešųjų pirkimų įstatymu.

**III SKYRIUS**

**PARAIŠKOS TEIKIMAS**

15. Savivaldybės tarybai patvirtinus Savivaldybės biudžetą, Savivaldybės Socialinės paramos skyrius per 20 darbo dienų skelbia informaciją apie prašymų priėmimą Savivaldybės interneto svetainėje www.krs.lt.

16. Organizacija siekdama gauti finansavimą užpildo paraišką (1 priedas) lietuvių kalba, kompiuteriu, kartu su pridedamais dokumentais tvarkingai susegama. Paraiška pasirašyta vadovo arba jo įgalioto asmens paprastu arba elektroniniu parašu.

17. Kartu su paraiška privaloma pateikti šiuos dokumentus:

17.1. organizacijos steigimo dokumentų kopijas (įstatų (nuostatų), registravimo pažymėjimo) (įstatų (nuostatų) neprivalo pateikti religinės bendruomenės ar bendrijos, kurios teikia kanonų išrašą);

17.2. jei pareiškėjui atstovauja ne jo vadovas, – dokumentą, patvirtinantį asmens teisę veikti pareiškėjo vardu;

17.3. organizacijos teisę naudotis nekilnojamuoju turtu patvirtinančius dokumentus ar jų kopijas (jeigu reikalingos patalpos veiklai vykdyti);

17.4. asmens, turinčio teisę veikti organizacijos vardu, pasirašytą pažymą, kurioje nurodoma, kad:

17.4.1. organizacija nėra likviduojama;

17.4.2. neturi neįvykdytų mokesčių ar socialinio draudimo įmokų mokėjimo įsipareigojimų, viršijančių 150 Eur (vienas šimtas penkiasdešimt eurų);

17.4.3. paraiškoje ir jos prieduose nepateikė klaidinamos informacijos;

17.4.4. nevyksta teisminiai ginčai dėl organizacijos padarytų finansinių pažeidimų ar nėra įsiteisėjęs teismo sprendimas, kad organizacija pažeidė kitą sutartį dėl paramos skyrimo iš Europos Sąjungos arba Lietuvos Respublikos valstybės biudžeto;

17.4.5. organizacija yra pateikusi finansinių ataskaitų rinkinį ir veiklos ataskaitą Juridinių asmenų registro tvarkytojui;

17.5. kitus dokumentus, atsižvelgiant į paraiškos pobūdį (pvz., nuomos sutartis, išsilavinimą pateisinantys dokumentai, išankstinės sąskaitos faktūros ir kt.).

18. Organizacija teisės aktų nustatyta tvarka turi būti tinkamai atsiskaičiusi už ankstesniais metais iš Kauno rajono savivaldybės biudžeto skirtų (jeigu buvo skirta) lėšų panaudojimą.

19. Paraiška gali būti siunčiama elektroniniu paštu parama@krs.lt, pateikta paštu registruotu laišku, įteikta pašto kurjerio arba organizacijos ar jos įgalioto asmens adresu – Kauno rajono savivaldybės administracijos Socialinės paramos skyriui, Savanorių pr. 371,  
 LT-49500 Kaunas.

20. Savivaldybės administracijos Socialinės paramos skyriaus atsakingas darbuotojas (toliau – Savivaldybės atsakingas darbuotojas) teikia konsultacijas organizacijai paraiškos pildymo ir teikimo klausimais.

**IV SKYRIUS**

**PARAIŠKOS VERTINIMAS IR ATRANKA**

21. Savivaldybės atsakingas darbuotojas patikrina paraišką ir pateiktus dokumentus. Jeigu organizacija nepateikė visų Aprašo 17 punkte išvardytų dokumentų, Savivaldybės atsakingas darbuotojas paraiškoje nurodytu el. paštu kreipiasi į pareiškėją, prašydamas pateikti trūkstamus dokumentus per 3 darbo dienas. Pareiškėjui per nustatytą terminą nepateikus trūkstamų dokumentų, paraiška atmetama, nevertinama ir lėšos neskiriamos.

22. Paraišką vertina ir siūlomą skirti lėšų dydį nustato Nevyriausybinių organizacijų, veikiančių socialinėje srityje, lėšų skyrimo komisija (toliau – Komisija), kurios sudėtį tvirtina Savivaldybės administracijos direktorius.

23. Komisija sudaroma iš Savivaldybės administracijos, Savivaldybei pavaldžių įstaigų darbuotojų:

23.1. Komisijos pirmininko;

23.2. Komisijos pirmininko pavaduotojo;

23.3. 5 narių.

24. Komisijos darbo forma yra posėdžiai, kurie rengiami pagal poreikį. Posėdžiai gali būti organizuojami nuotoliniu būdu saugiomis elektroninėmis ryšio priemonėmis.

25. Komisijos darbą organizuoja ir jai vadovauja Komisijos pirmininkas, jam nesant – Komisijos pirmininko pavaduotojas.

26. Komisijos pirmininkas organizuoja Komisijos posėdį ne vėliau kaip per 20  darbo dienų nuo visų dokumentų, nurodytų Aprašo 16–17 punktuose, gavimo dienos. Apie Komisijos posėdį Komisijos sekretorius Komisijos narius informuoja elektroniniu paštu ne vėliau kaip prieš 2 darbo dienas iki Komisijos posėdžio.

27. Komisijos sekretoriaus funkcijas atlieka Savivaldybės administracijos direktoriaus paskirtas Savivaldybės administracijos darbuotojas (toliau – Komisijos sekretorius), kuris protokoluoja Komisijos posėdžius. Komisijos sekretorius nėra Komisijos narys. Sekretoriui negalint dalyvauti posėdyje, jo funkcijas atlieka Komisijos pirmininko paskirtas Komisijos narys.

28. Posėdžiai yra teisėti, kai juose dalyvauja ne mažiau kaip du trečdaliai Komisijos narių. Komisijos nariai pasirašo Konfidencialumo pasižadėjimą (2 priedas).

29. Į Komisijos posėdžius gali būti kviečiama organizacija, pateikusi paraišką finansavimui gauti.

30. Posėdžio metu gali būti prašoma organizacijos pristatyti pateiktą paraišką bei pagrįsti prašomų lėšų poreikį.

31. Paraišką vertina kiekvienas Komisijos narys, užpildydamas paraiškos vertinimo formą (3 priedas). Maksimalus balų skaičius, kurį gali skirti Komisijos narys, yra 20 balų.

32. Užpildytas ir pasirašytas paraiškos vertinimo formas Komisijos nariai pateikia Komisijos sekretoriui, kuris apskaičiuoja paraiškos vertinimo vidurkį. Jeigu paraiškos vertinimo vidurkis yra mažiau nei 10 balų, tuomet organizacijai finansavimas neskiriamas.

33. Komisijos sprendimai priimami atviru Komisijos narių balsavimu. Komisijos narių apklausa gali būti vykdoma elektroniniu būdu. Komisijos balsams pasiskirsčius po lygiai, lemiamą balsą turi Komisijos pirmininkas, o jam nesant – Komisijos pirmininko pavaduotojas.

34. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs (-ę) Komisijos narys (-iai), prieš pradėdamas (-i) nagrinėti paraišką, turi nusišalinti, prieš tai pranešęs (-ę) Komisijos pirmininkui. Jeigu Komisijos narys (-iai) nenusišalina, o vėliau dėl to kyla interesų konfliktas, jo (jų) vertinimo rezultatai laikomi negaliojančiais.

35. Komisijos sprendimai įforminami Komisijos posėdžio protokolu (toliau – protokolas). Protokolas surašomas ir pasirašomas ne vėliau kaip per 5 darbo dienas po Komisijos posėdžio. Protokolą pasirašo Komisijos pirmininkas, jam nesant – Komisijos pirmininko pavaduotojas ir Komisijos sekretorius.

36. Komisijos nariai turi teisę siūlyti neskirti lėšų arba skirti mažesnę už prašomą lėšų sumą, jeigu:

36.1. lėšų poreikis konkrečiai veiklai vykdyti yra nepakankamai pagrįstas ir detalizuotas;

36.2. pagal faktinį turimų lėšų kiekį negali būti skirta visa prašoma suma;

36.3. projekte numatytas veiklas atlieka kitos institucijos ir jos visiškai patenkina Savivaldybės gyventojų poreikį.

36.4. numatytos veiklos nėra tikslingos, reikalingos ir (ar) būtinos nurodytai paraiškoje tikslinei gavėjų grupei.

*Papildyta papunkčiu:*

*Nr.* [*TS-371*](https://www.e-tar.lt/portal/legalAct.html?documentId=de0fa3006f1011edbc04912defe897d1)*, 2022-11-24, paskelbta TAR 2022-11-28, i. k. 2022-24042*

37. Jei nusprendžiama nefinansuoti organizacijos pateiktos paraiškos, protokole nurodomos neskyrimo priežastys. Organizacija apie neskirtą finansavimą informuojama el. paštu per 5 kalendorines dienas.

38. Komisija savo veikloje vadovaujasi Lietuvos Respublikos įstatymais ir šiuo Aprašu.

39. Finansavimas organizacijai skiriamas Savivaldybės administracijos direktoriaus įsakymu, vadovaujantis Komisijos posėdžio protokolu.

**V SKYRIUS**

**FINANSAVIMAS IR KONTROLĖ**

40. Lėšos organizacijai finansuoti skiriamos einamiesiems kalendoriniams metams ir negali būti perkeltos į kitus kalendorinius metus.

41. Savivaldybės administracijos direktoriui skyrus finansavimą organizacijai, Savivaldybės atsakingas darbuotojas per 3 darbo dienas raštu informuoja organizaciją apie jai skirtą lėšų dydį.

42. Organizacija, gavusi informaciją apie skirtą finansavimą, per 15 kalendorinių dienų pateikia Savivaldybės administracijai patikslintą paraišką pagal skirtą finansavimą, pateiktas pastabas ir rekomendacijas. Jeigu organizacija per 15 kalendorinių dienų nuo informacijos dėl skirto finansavimo gavimo nepateikia Savivaldybės administracijai patikslintos paraiškos, su ja Finansavimo sutartis (toliau – Sutartis) nesudaroma.

43. Skyrus finansavimą, Savivaldybės administracijos direktorius ir organizacija pasirašo Sutartį.

44. Organizacija, kiekvienam ketvirčiui pasibaigus, iki kito ketvirčio pirmo mėnesio 10 d. Savivaldybės administracijai turi pateikti ketvirtinę Biudžeto išlaidų sąmatos vykdymo ataskaitą (Forma Nr. 2), patvirtintą Lietuvos Respublikos finansų ministro.

45. Organizacija, įvykdžiusi veiklą, ne vėliau kaip per 10 darbo dienų nuo veiklos įvykdymo dienos, Savivaldybės administracijai turi pateikti Biudžeto išlaidų sąmatos vykdymo ataskaitą (Forma Nr. 2) ir Aprašomojo pobūdžio ataskaitą (4 priedas).

46. Lėšas į organizacijos nurodytą banko sąskaitą perveda Savivaldybės administracijos Socialinės paramos skyrius Sutartyje nurodytais terminais.

47. Organizacija gautų lėšų buhalterinę apskaitą vykdo teisės aktų nustatyta tvarka. Prašymai dėl projekto išlaidų sąmatos tikslinimo teikiami iki gruodžio 1 d. Vėliau pateikti prašymai nenagrinėjami.

*Punkto pakeitimai:*

*Nr.* [*TS-371*](https://www.e-tar.lt/portal/legalAct.html?documentId=de0fa3006f1011edbc04912defe897d1)*, 2022-11-24, paskelbta TAR 2022-11-28, i. k. 2022-24042*

48. Organizacijai skirtų lėšų panaudojimą kontroliuoja Socialinės paramos skyrius. Jis turi teisę tikrinti, ar finansavimą gavusi organizacija pagal paskirtį įsisavina gautas lėšas.

49. Organizacijai neatsiskaičius už gautas lėšas ir (ar) negrąžinus nepanaudotų lėšų, šios lėšos išieškomos įstatymų nustatyta tvarka ir Organizacija praranda teisę teikti prašymą šio Aprašo pagrindu ateinančius 3 metus.

**VI SKYRIUS**

**BAIGIAMOSIOS NUOSTATOS**

50. Organizacija yra atsakinga už teikiamų dokumentų ir duomenų teisingumą.

51. Savivaldybės administracija neprisiima atsakomybės, jei organizacija nurodytais klaidingais pareiškėjo kontaktiniais duomenimis (adreso, telefono, elektroninio pašto adreso ir kt.) negauna laiškų arba su juo negalima susisiekti kitu būdu.

52. Savivaldybės administracijos direktoriaus sprendimai, Komisijos sprendimai gali būti skundžiami Lietuvos Respublikos viešojo administravimo įstatymo ir Lietuvos Respublikos administracinių bylų teisenos įstatymo nustatyta tvarka.

53. Paraiška ir kiti su posėdžių organizavimu ir įgyvendinimu susiję dokumentai saugomi Lietuvos Respublikos dokumentų ir archyvų įstatymo nustatyta tvarka.

54. Duomenų subjekto teisės įgyvendinamos Reglamento (ES) 2016/679 ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.

55. Aprašą tvirtina, keičia ir papildo Savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno rajono savivaldybės

nevyriausybinių organizacijų,

veikiančių socialinėje srityje,

finansavimo tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraišką teikiančios organizacijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens kodas, adresas, tel. Nr., el. paštas)

Kauno rajono savivaldybės administracijai

**paraiška**

202\_\_\_m. \_\_\_\_\_\_\_\_\_\_\_\_\_\_\_\_\_d.

(data)

**1. INFORMACIJA APIE ORGANIZACIJĄ**

|  |  |
| --- | --- |
| 1.1. Organizacijos vadovas  (vardas ir pavardė, tel. Nr., el. paštas) |  |
| 1.2. Kontaktinis asmuo / veiklos vykdytojas  (vardas ir pavardė, tel. Nr., el. paštas) |  |
| 1.3. Organizacijos bankas, banko kodas |  |
| 1.4. Sąskaitos numeris |  |
| 1.5. Trumpas organizacijos pristatymas (*pagrindinė organizacijos veikla, narių skaičius, kokias paslaugas teikia, kokią Kauno rajono teritoriją aptarnauja (paslaugas teikia konkrečios seniūnijos gyventojams ar visam Kauno rajonui), kiek metų vykdo veiklą*) |  |
| 1.6. Organizacijos projektų, finansuojamų iš valstybės ir savivaldybės biudžeto, įgyvendinimo patirtis (*išvardyti per pastaruosius dvejus metus iki paraiškos pateikimo vykdytus projektus, nurodant finansavimo šaltinį, skirtą sumą, projekto pavadinimą ir vykdymo metus*) |  |

**2. INFORMACIJA APIE PRAŠOMĄ FINANSUOTI VEIKLĄ**

|  |  |
| --- | --- |
| 2.1. Veiklos pavadinimas |  |
| 2.2. Veiklos įgyvendinimui prašoma suma (eurais) |  |
| 2.3. Veiklos įgyvendinimo trukmė, vieta |  |

**3. VEIKLOS APRAŠYMAS**

3.1. Trumpas veiklos aprašymas *(nurodykite aiškų, konkretų tikslą, konkrečius uždavinius šiam tikslui pasiekti, realias ir gyvendinamas veiklas bei vykdymo laikotarpius, tikslinius naudos gavėjus ar jų grupes, laukiamą rezultatą, kuo veikla yra išskirtinė, unikali Kauno rajonui ir pan.)*

|  |
| --- |
|  |

3.2. Tikslinė grupė, veiklos dalyviai *(nurodykite veiklos tikslinę gavėjų grupę – tiesioginius naudos gavėjus, pvz.: neįgalūs asmenys, socialinę atskirtį patiriantys asmenys ir pan.; nurodykite dalyvių skaičius konkrečiai veiklai, kiek iš jų tiksliniai gavėjai, kiek iš jų šeimos nariai)*

|  |
| --- |
|  |

3.3. Bendras paslaugas gausiančių asmenų skaičius (nesikartojantis tiesioginių naudos gavėjų skaičius) \_\_\_\_\_.

3.4. Laukiami rezultatai ir nauda įgyvendinus veiklą *(aprašykite, koks poveikis numatomas projekto dalyviams, vietos bendruomenei, Kauno rajono savivaldybei*, *kaip veikla prisidės prie tikslinės grupės gerovės didinimo)*

|  |
| --- |
|  |

**4. VEIKLOS ĮGYVENDINIMO PLANAS**

|  |  |  |  |  |
| --- | --- | --- | --- | --- |
| Veiklos  Pavadinimas | Planuojama veiklos vykdymo pradžia ir pabaiga | Planuojama vykdymo vieta | Planuojamos veiklos atsakingas vykdytojas | Veiklos aprašymas (veiklos metodai, planuojamas dalyvių ir kita) |
| **1.** |  |  |  |  |
| **2.** |  |  |  |  |

**5. VEIKLOS ĮGYVENDINIMO SĄMATA**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Išlaidų pavadinimas  (trumpai pagrindžiamas išlaidų poreikis) | Kaina  (Eur) | Kiekis | Reikalinga suma (Eur) | Kiti finansavimo šaltiniai  (Eur) | Iš savivaldybės  prašoma suma (Eur) |
|  |  |  |  |  |  |  |
|  |  |  |  |  |  |  |

**6. VEIKLOS SKLAIDA IR VIEŠINIMAS** *(nurodykite informacijos sklaidos būdus ir priemones, kaip ir kada planuojama viešinti projektą)*

|  |
| --- |
|  |

**7. KITA PAPILDOMA INFORMACIJA, SUSIJUSI SU PLANUOJAMA VYKDYTI VEIKLA**

|  |
| --- |
|  |

**8. PRIDEDAMI DOKUMENTAI**

|  |  |
| --- | --- |
| Dokumento pavadinimas | Puslapių skaičius |
| Organizacijos steigimo dokumentų kopijos (įstatų (nuostatų), registravimo pažymėjimo) (įstatų (nuostatų) neprivalo pateikti religinės bendruomenės ar bendrijos, kurios teikia kanonų išrašą) |  |
| Organizacijos teisę naudotis nekilnojamuoju turtu patvirtinančius dokumentus ar jų kopijas (jeigu reikalingos patalpos veiklai vykdyti) |  |
| Asmens, turinčio teisę veikti organizacijos vardu, pasirašytą pažymą |  |
| Kiti dokumentai (*išvardyti dokumentus*) |  |

Patvirtinu, kad pateikta informacija yra teisinga. Esu informuotas (-a), kad visi šioje paraiškoje nurodyti duomenys bus tvarkomi ir tikrinami, siekiant įvertinti paraiškas jų vertinimo metu.

Organizacijos vadovas ar įgaliotas asmuo \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

A. V.

–––––––––––––––––––––––––––––

Kauno rajono savivaldybės

nevyriausybinių organizacijų,

veikiančių socialinėje srityje,

finansavimo tvarkos aprašo

2 priedas

**KONFIDENCIALUMO PASIŽADĖJIMAS**

202\_\_\_m.\_\_\_\_\_\_\_\_\_\_\_\_\_\_\_\_\_d.

(data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) Nevyriausybinių organizacijų, veikiančių socialinėje srityje, lėšų skyrimo komisijos nariu (-e),

PASIŽADU:

1) saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma esant komisijos nariu (-e) ar sekretoriumi;

2) man patikėtus dokumentus ar duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant komisijos nariu (-e) ar sekretoriumi;

3) nepasilikti jokių man pateiktų dokumentų kopijų;

4) savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgijau dalyvaudamas (-a) svarstant, rengiant ar priimant komisijos sprendimą.

Esu įspėtas (-a), kad, pažeidęs (-usi) šį pasižadėjimą, turėsiu atlyginti Lietuvos Respublikos socialinės apsaugos ir darbo ministerijai ir pareiškėjams padarytus nuostolius.

Man išaiškinta, kad man artimi asmenys yra artimieji giminaičiai, svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) ir mano įtėviai, įvaikiai, įbroliai, įseserės.

\_\_\_\_\_\_\_\_\_\_\_\_\_\_\_\_\_\_                 \_\_\_\_\_\_\_\_\_\_\_\_\_\_\_\_\_\_\_               \_\_\_\_\_\_\_\_\_\_\_\_\_\_\_\_\_\_\_\_\_\_

(pareigos komisijoje)                             (parašas)                                     (vardas ir pavardė )

*\_\_\_\_\_\_\_\_\_\_\_\_\_\_\_\_\_\_\_\_\_\_\_*

Kauno rajono savivaldybės

nevyriausybinių organizacijų,

veikiančių socialinėje srityje,

finansavimo tvarkos aprašo

3 priedas

**Paraiškos vertinimo forma**

202\_\_ m. \_\_\_\_\_\_\_\_\_\_\_\_\_\_\_d. Nr.

**Organizacijos pavadinimas\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I. Veiklos vertinimas**

|  |  |  |  |
| --- | --- | --- | --- |
| **Eil. Nr.** | **Vertinimo kriterijai** | Galima skirti balų suma | **Vertinimas** |
| 1. | **Veiklos aktualumas.** Organizacijos paraiškoje planuojama vykdyti veikla yra aktuali, reikalinga šiai dienai Kauno rajono tikslinei gavėjų grupei – tiesioginiam naudos gavėjui | 0–5 |  |
| 2. | **Veiklos atitikimas.** Organizacijos veikla atitinka bent vieną veiklą, numatytą Aprašo 10 punkte (*socialinių paslaugų teikimą; neįgaliųjų socialinę reabilitaciją; socialiai pažeidžiamų grupių integraciją į visuomenę)* | 0–1 |  |
| 3. | **Uždaviniai.** Veiklos uždaviniai yra konkretūs, aiškiai suplanuoti, orientuoti į užsibrėžtą tikslą | 0–2 |  |
| 4. | **Veiklos dalyviai.** Veiklos tikslinė gavėjų grupė – tiesioginiai naudos gavėjai atitinka Aprašo 8 punkte išvardytus asmenis / grupę (*neįgalieji ir jų šeimos nariai; senyvo amžiaus asmenys ir jų šeimos; vaikai ir jų šeimos nariai, patiriantys socialinę riziką; asmenys, patiriantys socialinę riziką; krizinėje situacijoje esančios šeimos ir vieniši asmenys)* | 0–2 |  |
| 5. | **Veiklos planas.** Veiklos planas aiškiai suplanuotas, realus, nuoseklus | 0–2 |  |
| 6. | **Vykdytojo kompetencija.** Veiklos vykdytojas turi patirties, išsilavinimą | 0–2 |  |
| 7. | **Lėšų poreikis.** Veiklai įgyvendinti planuojamos išlaidos yra aiškios, detalios ir pagrįstos, suplanuotos atsižvelgiant į vidutines rinkos kainas | 0–2 |  |
| 8. | **Finansavimo šaltiniai.** Veiklai įgyvendinti turi kitų finansavimo šaltinių | 0–2 |  |
| 9. | **Organizacijos patirtis.** Organizacijos patirtis vykdant socialinės srities projektus) | 0–2 |  |
| **Bendra balų suma:** | | **0–20** |  |

*Surinkus mažiau nei 10 balų, organizacijai finansavimas neskiriamas.*

**II. Vertinimo išvados**

|  |
| --- |
| **Komisijos nario siūlymas (**skirti / neskirti, pastabos, pasiūlymai**)**  **Organizacijai siūloma skirti suma:.............. Eur** |

Komisijos narys: \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

–––––––––––––––––––––––––––––––––––––––––––

Kauno rajono savivaldybės nevyriausybinių organizacijų,

veikiančių socialinėje srityje, finansavimo tvarkos aprašo

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(organizacijos pavadinimas)

**APRAŠOMOJO POBŪDŽIO ATASKAITA**

20\_\_\_\_m. \_\_\_\_\_\_\_\_\_\_\_\_\_\_\_\_ \_\_\_ d.

Kaunas

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Veiklos pavadinimas | Veiklos įgyvendinimo data | Veiklai skirta lėšų Eur | | Veiklai skirtų lėšų panaudojimas (nurodyti išlaidų rūšis ir sumas Eur) | Kiti finan-savimo šaltiniai | | Kita informacija  (dalyvių sk., suteikta paslaugų ir kt.) | |
|  |  | |  |  | |  | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Organizacijos vadovas/įgaliotas asmuo (parašas) Vardas, pavardė

**Pakeitimai:**

1.

Kauno rajono savivaldybės taryba, Sprendimas

Nr. [TS-109](https://www.e-tar.lt/portal/legalAct.html?documentId=375b5470ac3111ec8d9390588bf2de65), 2022-03-24, paskelbta TAR 2022-03-25, i. k. 2022-05853

Dėl Kauno rajono savivaldybės tarybos 2022 m. sausio 27 d. sprendimo Nr. TS-40 „Dėl Kauno rajono savivaldybės nevyriausybinių organizacijų, veikiančių socialinėje srityje, finansavimo tvarkos aprašo patvirtinimo“ pakeitimo

2.

Kauno rajono savivaldybės taryba, Sprendimas

Nr. [TS-371](https://www.e-tar.lt/portal/legalAct.html?documentId=de0fa3006f1011edbc04912defe897d1), 2022-11-24, paskelbta TAR 2022-11-28, i. k. 2022-24042

Dėl Kauno rajono savivaldybės tarybos 2022 m. sausio 27 d. sprendimo Nr. TS-40 „Dėl Kauno rajono savivaldybės nevyriausybinių organizacijų, veikiančių socialinėje srityje, finansavimo tvarkos aprašo patvirtinimo“ pakeitimo